මුන්දලම - කීරියන්කල්ලිය ප්‍රදේශයේ පවත්වාගෙන යන සැමන් නිෂ්පාදන කර්මාන්තශාලාවකින්ද කොරෝනා ආසාදිතයන් 9 දෙනෙකු වාර්තාවී තිබෙනවා.මීට අමතරව හැටන් - පතන ශ්‍රී පාද විද්‍යා පීඨයේ යුද හමුදාව විසින් පවත්වාගෙන යනු ලබන නිරෝධායන මධ්‍යස්ථානයක සිටි වයස අවුරුදු 4ක දරුවෙකුට සහ කාන්තාවකට කොරෝනා ආසාදනය වී ඇති බවට තහවුරු වුණා.ඔවුන් දෙදෙනා පසුගිය 22 වනදා බහරේනයේ සිට මෙරටට පැමිණ නිරෝධායනයට යොමුකර සිටි අය බව සඳහන්.මේ අතර ඊයේ දිනයේදීත් වැඩිම ආසාදිතයින් කොළඹින්.ඊයේ දිනයේදීත් මෙරටින් හඳුනාගත් කොරෝනා ආසාදිතයන්ගෙන් වැඩි පිරිසක් කොළඹ දිස්ත්‍රික්කයෙන් වාර්තා වන අතර එම සංඛ්‍යාව 158ක්.මීට අමතරව බදුල්ල දිස්ත්‍රික්කයෙන් ආසාදිතයන් 105ක් සහ මහනුවර දිස්ත්‍රික්කයෙන් ආසාදිතයන් 94 ක් වාර්තාවී තිබෙනවා.